Кутаиси
Кутаиси (, некІсияб цІар: აია, ქუთაია, ქოითაია, ქოთიაიონი, ქვათათისი — Айа, Кутайа, Койтайа, Котиаиони, Квататиси, Россиялъул империялда — Кутаис) — гуржиязул бищун некІсиял шагьаразул ва гуржи маданияталъул центразул цояб. БакътІерхьул Гуржистаналъул бищун кІвар бугеб тарихияб ва экономикияб центр, Имеретия икълималъул административияб марказ.

Кутаисиялде абула маялъул ва розабазул шагьарилан (). Ахираб нусго соналъул щибаб 2 маялъ тІобитІулеб буго шагьаралъул къо — кутаисоба.

География 
Шагьар буго Риони гІурул кІиябго рахъалда, ралъдадаса 125—300 метраялъ борхалъуда. Шагьаралдаса 22 км-ялъ жанубиябгин бакътІерхьудехун буго халкъаздагьоркьосеб аэропорт Копитнари. Тулписалде щвезе буго 220 км, Потиялде — 100 км, Батумиялде — 150 км, Зугдидиялде — 100 км.

Этимология 
Шагьаралъул цІар бачІун буго гуржиязул ქვა — «гамачІ» абураб рагІудаса, гьелъие гІиллаги буго некІсияб заманалда шагьар жиб Риони гІурул гамачІхІалаб шималияб рагІалда букІин. Цогидаб версиялда рекъон, цІар бачІун буго абха қыҭа — «росу» абураб рагІудасан.

Халкъ 
2020 соналъул 1 январалде шагьаралъул ва муниципалитеталъул халкъалъул къадар буго 135 201 чи, 2014 соналъул 1 январалде вукӀун вуго 147 000 чи, 2005 соналъул 1 январалде — 184 500 чи, 2002 соналъ — 186 000 чи, 1989 январалъ— 234 870 чи.

БутӀрул 

 Нугзар Палиани (2002—2004)
 Георгий Георгадзе (2004—2005, хъ. тӀ.)
 Бесо Гулодрава (2005)
 Георгий Чоговадзе (2005—2006, хъ. тӀ.)
 Бакур Баланчивадзе (2006—2007)
 Нико Качкачишвили (2007, хъ. тӀ.)
 Нугзар Шамугия (2007—2009)
 Гия Тевдорадзе (2009—2012)
 Бесик Брегадзе (2012—2013)
 Дмитрий Копалиани (2013)
 Нико Качкачишвили (2013, хъ. тӀ.)
 Шота Мургулия (2013—2017)
 Георгий Чигвария (2017 соналдаса)

Галерея

ХІужжаби

РегІелал 

 
Гуржистаналъул шагьарал